ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
20 เม.ย. 2558

ตลาดหุ้น
แนวโน้มภาคบ่าย: รอซื้อ เก็งกำไรผลประกอบการ
– ตลาดหุ้นไทยปรับลดลงไปในทิศทางเดียวกับภูมิภาค ขณะที่ตลาดหุ้นจีนยังสามารถปรับขึ้นต่อได้ หลังจากที่ทางการจีนผ่อนปรนนโยบายการเงินเพิ่มโดยการปรับลด RRR ลง ขณะที่ยังมองว่าความกังวลต่อประเด็นการผิดนัดชำระหนี้ของกรีซ ยังคงเป็น Sentiment เชิงลบที่กดดันตลาดหุ้นทั่วโลกอยู่
– ต่างชาติกลับเข้าซื้อสุทธิในตลาดหุ้นไทยอีกครั้ง แต่เห็นการขายหนักในตลาดพันธบัตร ทำให้ยังไม่เห็นเม็ดเงินใหม่เข้ามา อย่างไรก็ดีจากการปรับขึ้นมาแรงของตลาดหุ้นหลังช่วงสงกรานต์ ทำให้เกิดการ Overbought ในระยะสั้น ขณะที่ Consensus PE ปรับขึ้นสูงกว่า 15.5 เท่า และจากการที่เข้าใกล้ฤดูประกาศผลประกอบการซึ่งคาดว่าอาจจะยังไม่น่าประทับใจนักจากภาพรวมเศรษฐกิจมหภาคที่ยังไม่เห็นสัญญาณการฟื้นตัวที่ชัดเจน ทำให้อาจเผชิญความเสี่ยงในการปรับประมาณการกำไรลงอีก
– กลยุทธ์หันมาเน้นทยอยซื้อหุ้นรายตัวที่คาดว่าจมีผลประกอบการดี ในกลุ่ม ENERG, HELTH, TOURISM
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,561.90 เปลี่ยนแปลง -4.95 จุด มูลค่าการซื้อขาย 18,894 ลบ.
กราฟ 60 นาที ลงทดสอบเส้น EMA-25 พร้อมกับการปรับค่าลงอย่างรวดเร็วในเครื่องมือ Modi. Sto. ระยะสั้นยังผันผวนในกรอบของการพักฐาน  แนวรับ 1556,1548 จุด แนวต้าน 1567,1575 จุด  